মোঃ শামসুল আলম বোচাগঞ্জ (দিনাজপুর) প্রতিনিধি॥ দিনাজপুর জেলা প্রশাসক মীর খায়রুল আলম বলেছেন, বর্তমান প্রজন্মের শিক্ষার্থীদের সু-শিক্ষা অর্জন করে দেশের কল্যানে কাজ করতে হবে। শুধু ভাল রেজাল্টের পিছনে ছুটলে হবে না ভাল ছাত্র হতে হবে। ভাল গুনের অধিকারী হতে হবে। এজন্য আজকের প্রতিটি শিক্ষার্থীকে ডিজিটাল বাংলাদেশের সুফল কাজে লাগিয়ে দেশ গড়ার কাজে মনোনিবেশ করতে হবে। গত রবিবার বিকালে দিনাজপুরের সেতাবগঞ্জ পাইলট মডেল উচ্চ বিদ্যালয়ের বার্ষিক ক্রীড়া প্রতিযোগিতা, অভিভাবক সমাবেশ ও পুরুস্কার বিতরন অনুষ্ঠানে বিদ্যালয় পরিচালনা কমিটির সভাপতি ও সেতাবগঞ্জ পৌরসভার মেয়র মোঃ আব্দুস সবুরের সভাপতিতে প্রধান অতিথির বক্তব্যে ডিসি আরো বলেন, দেশ এগিয়ে যাচ্ছে। সব কিছুরই পরিবর্তন হচ্ছে আমাদেরকেও পরিবর্তন হতে হবে। ছাত্র সমাজ ও যুব সমাজকে মাদকের কুফল থেকে রক্ষায় অভিভাবক ও শিক্ষকদের অগ্রনী ভূমিকা পালন করতে হবে। সমাবেশে বিশেষ অতিথির বক্তব্য রাখেন উপজেলা নির্বাহী অফিসার মোঃ সারওয়ার মোর্শেদ। এসময় অন্যান্যদের মধ্যে বক্তব্য রাখেন মাইনুল হাসান মহাবিদ্যালয়ের অধ্যক্ষ সুব্রত কুমার অধিকারী, সেতাবগঞ্জ প্রেসক্লাবের সভাপতি আব্দুস সাত্তার, বিদ্যালয় পরিচালনা কমিটির সদস্য মোঃ জুলফিকার হোসেন, ও সেতাবগঞ্জ পাইলট মডেল উচ্চ বিদ্যালয়ের প্রধান শিক্ষক বিশ্বনাথ রায় প্রমুখ। আলোচনা শেষে বিজয়ীদের মাঝে পুরুস্কার বিতরন করেন অনুষ্ঠানের প্রধান অতিথি। উল্লেখ্য যে, গত শুক্রবার আনুষ্ঠানিক ভাবে বার্ষিক ক্রীড়া প্রতিযোগিতার উদ্বোধন করেন সেতাবগঞ্জ পৌরসভার মেয়র মোঃ আব্দুস সবুর।